recursal/SuperWikiNEXT-32B huggingface dataset:
**Սուրբ Աստվածածնի ծննդյան եկեղեցի** (ռուս.՝ Церковь Рождества Пресвятой Богородицы), ուղղափառ եկեղեցի Ռուսաստանի Ռոստովի մարզի Ստեֆանիդինոդար գյուղում։ Ենթարկվում է Ռոստովի և Նովոչերկասկի թեմի Ազովի գործակալությանը։

*Հասցեն`* Ռոստովի մարզ, Ազովի շրջան, գյուղ Ստեֆանիդինոդար, Խաղաղության փողոց, 43վ։

Պատմություն
-----------

Ստեֆանիդինոդար գյուղում առաջին տաճարի կառուցման ստույգ տարեթիվը հայտնի չէ, այն կառուցվել է մոտավորապես 1870-ական թվականներին։ Եկեղեցին եղել է փայտե, երեք գմբեթով և զանգակատնով։ Եկեղեցու տարածքում գտնվել է աղյուսե պահակատուն, որտեղ կերակրել և ապաստան են տվել աղքատներին։

Վերապրելով 1917 թվականի հոկտեմբերյան հեղափոխությունը և Քաղաքացիական պատերազմը, տաճարն ավերվել է 1930-ական թվականների երկրորդ կեսին։ Եկեղեցու նոր պատմությունը սկսվել է ԽՍՀՄ փլուզումից հետո։ Գյուղի հավատացյալներին տրամադրվել է մի տուն, որը վերածվել է աղոթքի տան։

2009 թվականին հիմնադրվել և օծվել է հուշաքարը, և սկսվել է փայտե եկեղեցու կառուցումը։ Գյուղի բնակիչներին օգնություն է ցուցաբերել կազակական զորական «Դոնի Մեծ զորք» ընկերության ատաման Վիկտոր Վոդոլացկին, որը ծնվել է այս գյուղում։ Տաճարը կառուցվել է երեք տարում, այն օծել է Ռոստովի և Նովոչերկասկի մետրոպոլիտ Մերկուրին։

Քահանան է երեց Սերգեյ Ալեքսանդրովիչ Վասիլևը։

Ներկայումս տաճարում գործում է կիրակնօրյա դպրոց, «Սպաս» դպրոցում ընթանում են մարտական արվեստի մարզումներ։ 2016 թվականի հուլիսին տաճարի տարածքում բացվել է մանկական ռազմահայրենասիրական հավաք։

Ծանոթագրություններ
------------------

1. ↑  Церковь Рождества Пресвятой Богородицы (Стефанидинодар)
2. ↑  История прихода
3. ↑  Церковь Рождества Пресвятой Богородицы
4. ↑  "Иерей Васильев Сергей Александрович". Արխիվացված է the original 2017 թ․ մարտի 13-ին. Retrieved 2017 թ․ նոյեմբերի 15. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "На территории храма Рождества Пресвятой Богородицы с. Стефанидинодар Азовского района состоялось открытие военно-патриотических сборов". Արխիվացված է the original 2017 թ․ մարտի 13-ին. Retrieved 2017 թ․ նոյեմբերի 15. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Храм Рождества Богородицы села Стефанидинодар Азовского района
* Азовское благочиние - храмы
**Հայ առաքելական Սուրբ Խաչ եկեղեցի**, հայ առաքելական նշանակալից եկեղեցի ԱՄՆ-ում՝ Նյու Յորքի Մանհեթեն շրջանի Վաշինգտոն Հայթս թաղամասում՝՝ 580 West 187th Street հասցեում։ Եկեղեցու շենքը կառուցվել է 1925-1926 թվականներին լյութերականների պատվերով, ճարտարապետ Ստոյան Ն. Կարաստոյանովի նախագծով։ Լյութերական միաբանությունը Մեծ ճգնաժամից հետո տեղափոխվել է իրենց ծխական նոր սրբավայրը, և 1929 թվականին կառույցն զբաղեցրել է հայ առաքելական եկեղեցին։

1933 թվականի դեկտեմբերի 24-ին մի խումբ մարդասպաններ սուրբ պատարագի ժամանակ հարձակվել են հայ առաքելական եկեղեցու ԱՄՆ-ի արևելյան թեմի առաջնորդ Լևոն արքեպիսկոպոս Թուրյանի վրա, երբ նա անցնում էր Սուրբ Խաչ հայկական եկեղեցու միջանցքով, և սպանել են նրան մսագործի դանակով։ Հետագայում ինը դաշնակներ ձերբակալվեցին, դատվեցին ու դատապարտվեցին։ Միջադեպը պառակտեց հայ համայնքը, քանի որ դաշնակների համախոհները Մայր Աթոռ Սուրբ Էջմիածնից անկախ միաբանություններ հիմնեցին՝ հավատարմություն հայտնելով Կիլիկիայի Սուրբ Աթոռին, որը գտնվում է Լիբանանում՝ Անթիլիասում

Այդ սպանությունից հետո՝ 1934 թվականին, եկեղեցին վերակառուցվել է ճարտարապետ Մանուկ Էքսերջյանի նախագծերով և վերաօծվել։ Ընդ որում՝ ավելացվել էր նոր դամբարանը։ 1952-1953 թվականներին, դարձյալ նրա նախագծերով, եկեղեցին մեկ անգամ ևս վերակառուցվել է ու վերանորոգվել։

Ծանոթագրություններ
------------------

1. ↑  "Manhattan NB Database 1900-1986". *Office for Metropolitan History*. Արխիվացված է the original 2013 թ․ փետրվարի 15-ին. Retrieved 2010 թ․ դեկտեմբերի 25. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2  Dunlap, David W. (2004). *From Abyssinian to Zion: A Guide to Manhattan's Houses of Worship*. New York City: Columbia University Press. p. 99. ISBN 9780231125420.
3. ↑  "Our Saviour's Atonement Lutheran Church". *NYC Chapter of the American Guild of Organists*. Retrieved 2010 թ․ դեկտեմբերի 27.
4. ↑  Alexander, Ben (2007). "Contested Memories, Divided Diaspora: Armenian Americans, the Thousand-day Republic, and the Polarized Response to an Archbishop's Murder". *Journal of American Ethnic History*. **27** (1). doi:10.2307/40543254. JSTOR 40543254. S2CID 254490517. Արխիվացված է the original 2008 թ․ օգոստոսի 21-ին. Retrieved 2009 թ․ հուլիսի 11.
5. ↑  "SLAIN IN 187TH ST. CHURCH; Assassins Swarm About Armenian Prelate and Stab Him. HE FALLS WITH CRUCIFIX Two Men Seized and Beaten by Enraged Congregation". *The New York Times*. 1933 թ․ դեկտեմբերի 25. p. 1.

Արտաքին հղումներ
----------------

* Facebook
**Սուրբ Աստվածածնի ծննդյան եկեղեցի** (լեհ.՝ Cerkiew Narodzenia Przenajświętszej Bogurodzicy), հունա-կաթոլիկական եկեղեցու փայտե տաճար։ Կառուցվել է 1671 թվականին Լեհաստանի Պոդկարպատսկի վոեվոդության Յարոսլավսկի պովյատի Խոտինեց գյուղում։

2013 թվականի հունիսի 21-ին ՅՈՒՆԵՍԿՕ-ի համաշխարհային ժառանգության կոմիտեի 37-րդ նստաշրջանում, որ անցկացվել է Կամբոջայում, Սուրբ Աստվածածնի ծննդյան եկեղեցին Լեհաստանի և Ուկրաինայի կարպատյան շրջանի այլ փայտե եկեղեցիների հետ միասին ընդգրկվել է ՅՈՒՆԵՍԿՕ-ի համաշխարհային ժառանգության ցանկում։

Նկարագրություն
--------------

Եկեղեցու կառուցման մասին առաջին փաստագրական հիշատակումը թվագրվում է 1671 թվականով։ Եկեղեցու նախնական շենքն ունեցել է երկու կամ երեք գմբեթներ թմբուկների վրա։ Գավթի վրա եղել է Ավետման մատուռը հետ արտաքին սրահներով։ Եկեղեցին բազմիցս վերակառուցվել է, մասնավորապես 1733, 1858 և 1925 թվականներին։

Եկեղեցին Լեհաստանում գործող հունա-կաթոլիկական մի քանի տաճարներից մեկն է, որոնք կանգուն են մնացել պատերազմից հետո և խուսափել հետպատերազմյան ոչնչացումից, որը կապված էր բնակչության տեղահանության հետ։ 1947 թվականին ուկրաինացիների արտաքսումից հետո այն փակել են, իսկ հետո հանձնել կաթոլիկ եկեղեցուն։ 1980-ական թվականներին այն կրկին փակվել է խարխուլ վիճակում գտնվելու պատճառով։ 1990 թվականին տաճարը հանձնվել է սկզբնական տերերին՝ հունա-կաթոլիկական համայնքին։ 1991-1994 թվականներին եկեղեցին ամբողջությամբ վերանորոգվել է ծխականների ուժերով։

Եկեղեցին առանձնանում է շինության ինքնատիպությամբ և ներդաշնակությամբ։ Փայտե տաճարը կազմված է երեք մասից․ մեջտեղում զոհասեղանն է, նեֆը, բաբինեցը և գավիթը։ Թմբուկների վրա տեղադրված գմբեթներն ութանկյուն են։ Նախասրահի տանիքը երկթեք է։ Բաբինեցը եռահարկ է, երկու զոհասեղաններով։ Եկեղեցու օրիգինալ զանգակատունն ավերվել է Երկրորդ համաշխարհային պատերազմի ժամանակ, և 1993 թվականին ավելացվել է 17-րդ դարի զանգակատունը Տորկի գյուղից։ Ինտերիերում պահպանվել են 1735 և 1772 թվականների սրբապատկերներ, մասնավորապես՝ Վերջին դատաստանը ներկայացնող սրբապատկերը նեֆի հարավային պատին։ Տարիներ շարունակ լքված լինելու պատճառով սրբապատկերների մի մասը ոչնչացել է, բայց մնացել է նոր վերանորոգված իկոնոստասը, որը հավանաբար ստեղծվել է 1671 թվականին Մարիամ Աստվածածնի հրաշագործ սրբապատկերի հետ միասին։ Կա նաև սրբապատկեր Սուրբ Նիկողայոսի պատկերով։

Ծանոթագրություններ
------------------

1. ↑  Дерев’яні церкви Карпат внесли до Списку всесвітньої спадщини ЮНЕСКО
2. ↑  Карпатські церкви стали спадщиною ЮНЕСКО // Українська правда / Історична правда. — Неділя, 23 червня 2013
3. ↑  "CHOTYNIEC - parafia p.w. Narodzenia NMP - Dekanat Przemyski". Արխիվացված է the original 2014 թ․ օգոստոսի 20-ին. Retrieved 2016 թ․ դեկտեմբերի 8. `{{cite web}}`: Unknown parameter `|deadlink=` ignored (`|url-status=` suggested) (help)
*Վիքիպեդիայում կան հոդվածներ Ավագյան ազգանունով այլ մարդկանց մասին։*

**Արամայիս Ռուստամի Ավագյան** (մայիսի 17, 1942(1942-05-17), Արաք, Իրան), հայ աշխարհագրագետ։ Աշխարհագրական գիտությունների դոկտոր, պրոֆեսոր, Երևանի պետական համալսարանի աշխարհագրության և երկրաբանության ֆակուլտետի դասախոս։

Կենսագրություն
--------------

Ծնվել է 1942 թվականի մայիսի 17-ին, Իրանի Արաք քաղաքում։ 1946 թվականին տեղափոխվել է Հայաստան։

Կրթություն
----------

1960 թվականին ավարտել է Արտաշատ քաղաքի թիվ 2 միջնակարգ դպրոցը։ 1961 թվականին ընդունվել և 1966 թվականին ավարտել է ԵՊՀ աշխարհագրության և երկրաբանության ֆակուլտետը։

Աշխատանքային փորձը
------------------

Աշխատել է ՀՀ երկրաբանության վարչությունում, որպես գեոմորֆոլոգ։ 1969 թվականից մինչ օրս աշխատում է ԵՊՀ սոցիալ-տնտեսական աշխարհագրության ամբիոնում։

Գիտական գործունեությունը
------------------------

1975 թվականին ստացել է թեկնածուի գիտական աստիճան, 1982 թվականին՝ դոցենտի կոչում, 2001 թվականին՝ դոկտորի գիտական աստիճան, 2007 թվականին՝ պրոֆեսորի կոչում։ 2006-2013 թվականներին եղել է ԵՊՀ սոցիալ-տնտեսական աշխարհագրության ամբիոնի վարիչը։

Հեղինակ է դպրոցական աշխարհագրության չորս դասագրքերի (7-րդ, 8-րդ դասարաններ)։ Գրել է «Ռեգիոնալ աշխարհագրություն, մաս I, Եվրոպա», «Արտասահմանյան երկրների սոցիալ-տնտեսական աշխարհագրություն, մաս II, Ասիա» բուհական դասագրքերը, «ՀՀ ընդերքի ռեսուրսների աշխարհագրական գնահատականը» և մի շարք այլ մենագրություններ, շուրջ չորս տասնյակ գիտական հոդվածներ։

Գիտական աշխատանքների զգալի մասը վերաբերվում է բնական ռեսուրսների գնահատման, բնօգտագործման և բնապահպանության, աշխարհագրական գիտությունների հումանիզացման հիմնահարցերին։

*Դասավանդում է հետևյալ առարկաները.*

* Արտասահմանյան երկրների սոցիալ-տնտեսական աշխարհագրություն
* Տարածաշրջանների և պետությունների ռեգիոնալ աշխարհագրություն
* Տնտեսական և սոցիալական աշխարհագրություն
* Քաղաքական աշխարհագրություն
* Մագիստրաոտուրա
* Բնապահպանության հումանիստական սկզբունքները
* Մագիստրոսական ծրագրի և գիտական սեմինարի ղեկավարում
* Մագիստրոսական ծրագրի ղեկավարում

Տերապետում է Հայերեն, ռուսերեն, անգլերեն։ Ամուսնացած է, ունի մեկ զավակ։

Ծանոթագրություններ
------------------

1. ↑  "Արամայիս Ռուստամի Ավագյան". *www.ysu.am*. Արխիվացված է the original 2016 թ․ դեկտեմբերի 19-ին. Retrieved 2016 թ․ օգոստոսի 10. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Արամայիս Ավագյանը(չաշխատող հղում)
 ԵՊՀ պաշտոնական կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 10142 |

 |
**Սուրբ Խաչ (Խաչվերաց) եկեղեցի** (ռուս.՝ Крестовоздви́женская це́рковь), Եկատերինբուրգի թեմի Ռուս ուղղափառ եկեղեցու խաչվերաց վանք Եկատերինբուրգում։

Պատմություն
-----------

Քարե Խաչվերաց վանքը հիմնադրվել է 1878 թվականին Վասնեցկու և Խաչվերաց փողոցների խաչմերուկում, բարեգործական ընկերության մանկատանը կից, առևտրական Վ. Վ. Կրիվցովի միջոցներով։ Մանկատունը գտնվում էր ճանապարհի վրա, որտեղ ներկայումս տեղակայված է զինկոմիսարիատը։

Եկեղեցին օծվել է 1880 թվականի օգոստոսի 24-ին Խաչվերաց տոնի պատվին։ Եկեղեցում են գտնվում արծաթազօծ և ոսկեզօծ Կենսատու խաչի և վեց մասից բաղկացած սուրբ նահատակներ պատրիարք Պավելի, տառապյալներ Տրիֆոնի, Մերկուրիի, Օրեստի, Եվգենիի և Պանտելեմոնի մասունքները` զետեղված նոճեփայտի մեջ։

Կառուցման օրվանից այն սպասարկել է մոտակայքում տեղակայված գնդի զորանոցների զինվորներին, որոնք ներկայումս հայտնի են որպես Օրովայսկցիներ։ Այստեղ գտնվում են 12-րդ Վելիկոլուկսկի գնդի զինվորներն ու սպաները։ Այստեղից 1904 թվականին ռուս-ճապոնական պատերազմի ռազմաճակատ է մեկնել 139-րդ Մորշանսկի գունդը։ Պատերազմից հետո զորանոցներ եկավ 185- րդ Օրովայսկյան գունդը։ Այն այդպես էր կոչվում Օրովայ փոքրիկ տեղանվան հետ կապված, որտեղ տեղի են ունեցել ռուսական բանակի հաղթական մարտերը ռուս- շվեդական պատերազմում։ Օրվայսկի գունդը ռազմաճակատ մեկնեց 1914 թվականին և հերոսաբար մարտնչեց Կարպատներում, որտեղ էլ կազմալուծվեց հեղափոխությունից հետո։ Հետագայում Առաջին համաշխարհային պատերազմի ժամանակ նոր ձևավորված պահեստային գումարտակները ռազմաճակատ էին մեկնում Խաչվերացի եկեղեցուց։ Եռահարկ սրբապատկերների թիվը հասնում էր 33-ի։

1919 թվականից եկեղեցին ծխական է։ 
1922 թվականին եկեղեցուց բռնագրավեցին 19 ֆունտ (7,7 կգ) արծաթ։
1924 թվականին դարձավ Սերգիևական կողմնորոշման եկեղեցի։ 
1926 թվականից մինչև 1930 թվականը ուներ Սվերդլովսկի թեմի մայր տաճարի կարգավիճակ։ 1930 թվականի փետրվարի 12-ին քաղաքային խորհրդի որոշմամբ եկեղեցին փակվեց։ Գմբեթը և զանգակատունը իջեցվեցին։ Փակվելուց հետո եկեղեցում տեղակայվեցին տարբեր արհեստանոցներ։ 

1993 թվականից եկեղեցին դարձավ գործող։ 1994 թվականից դարձավ Ռուս ուղղափառ եկեղեցու Եկատերինբուրգի թեմի քաղաքային արական եկեղեցի։ 1999-2000 թվականներին կառուցվեց եկեղեցու նոր գմբեթային թմբուկը։

Ծանոթագրություններ
------------------

1. 1 2  "Официальный сайт Екатеринбургской епархии". Արխիվացված է the original 2013 թ․ ապրիլի 17-ին. Retrieved 2018 թ․ հունիսի 18.
2. ↑  Вырванные страницы истории. Об истории Крестовоздвиженского монастыря г. Екатеринбурга | Православная газета
3. ↑  Православная газета

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սուրբ Խաչ եկեղեցի (Եկատերինբուրգ)** կատեգորիայում։ |
|  |
| --- |
| **Աֆրիկական աղվես** |
| Աֆրիկական աղվեսԱֆրիկական աղվես |
|
| **Դասակարգում** |
| **Ենթատիպ** | Ողնաշարավորներ (Vertebrata) |
| **Դաս** | Կաթնասուն (Mammalia) |
| **Կարգ** | Գիշատիչներ (Carnivora) |
| **Ենթակարգ** | *Caniformia* |
| **Ընտանիք** | Շնազգիներ (Canidae) |
| **Տրիբա** | *Vulpini* |
| **Ցեղ** | Աղվեսներ *(Vulpes)* |
| **Տեսակ** | **Աֆրիկական աղվես** *(V. pallida)* |
|
| **Միջազգային անվանում** |
| ***Vulpes pallida***Cretzschmar, 1827 |
|
| **Տարածվածություն և պահպանություն** |
| **Հատուկ պահպանության կարգավիճակ՝**   Քիչ մտահոգող տեսակՏաքսոնի տարածվածությունը Տաքսոնի տարածվածությունը |

**Աֆրիկյան աղվես** (լատին․՝ *Vulpes pallida*), աղվեսների ցեղի շնազգիների ընտանիքի կաթնասուն կենդանի։ Շատ փակ կենդանիներ են, նրանց կյանքի մասին շատ քիչ բան է հայտնի։ Կազմում են 5 ենթատեսակ։

Արտաքին տեսք
------------

Աֆրիկյան աղվեսը իր մարմնի կառուցվածքով հիշեցնում է սովորական աղվեսին, սակայն այն ավելի փոքր է, ունի ավելի երկար ոտքեր և ականջներ։ Մարմնի երկարությունը 38-45 սմ է, զանգվածը՝ 1,5-3,6 կգ։ Գունավորումը բաց շիկակարմիր է, շագանակագույն, պոչը՝ շիկակարմրաշագանակագույն՝ սև ծայրով։ Թաթերը և մեջքը շիկակարմիր են։ Մեջքի կենտրոնում կա մուգ շերտ։ Մարմնի ստորին հատվածը, դունչը և ականջների ներսի կողմը սպիտակ են։

Վարքագիծ և ապրելակերպ
---------------------

Աֆրիկական աղվեսները վատ ուսումնասիրված կենդանիներ են։ Ենթադրվում է, որ նրանք ապրում են ոչ մեծ ընտանեկան խմբերով՝ կազմված հասուն արուից, էգից և ձագերից։ Նրանք փորում են ընդարձակ բներ՝ 15 մ երկարությամբ և 2-3 մ խորությամբ։ Այդ բները օգնում են աղվեսներին խուսափել ցերեկային շոգից, իսկ մթնշաղն ընկնելուն պես նրանք դուրս են գալիս սնունդ որոնելու։

Իր ցեղակիցների համեմատ աֆրիկյան աղվեսը ավելի բուսակեր է։ Նրա սննդակարգի մեջ են մտնում հիմնականում խոտաբույսերը, հատապտուղներն ու պտուղները։ Մարմնի փոքրության պատճառով նրանք կարողանում են որսալ միայն փոքր չափսի կենդանիներ՝ մանր կրծողներ, սողուններ և միջատներ և անողնաշարավորներ։ Այս կենդանիները կարող են իրենց սննդից ստանալ բավականաչափ խոնավություն որպեսզի կարողանան երկար, շոգ, չորային եղանակներին ապրել անապատներում։

Հղիությունը տևում է 7-8 շաբաթ։ Տալիս է 50-100 գրամանոց 3-4 ձագ, որոնք շատ արագ են մեծանում և 6-8 շաբաթականում տարբերվում են իրենց ծնողներից։

Անազատության մեջ ապրում են 3 տարի, սակայն բնության մեջ կարող են ապրել կրկնակի երկար։

Ենթատեսակներ
------------

Հայտնի են աֆրիկական աղվեսի հինգ տարատեսակ՝

* Vulpes pallida pallida
* Vulpes pallida cyrenaica
* Vulpes pallida edwardsi
* Vulpes pallida harterti
* Vulpes pallida oertzeni

Տարածվածություն
---------------

Աֆրիկական աղվեսներն ապրում են Աֆրիկայում՝ Սահարա անապատից հարավ։ Տարածված են Սոմալիում, Սենեգալում, Սուդանում։

Ծանոթագրություններ
------------------

1. ↑  Африканская лисица на сайте ITIS
2. 1 2  "Африканская лисица". Արխիվացված է the original 2016 թ․ մարտի 4-ին. Retrieved 2019 թ․ մայիսի 13.
3. 1 2 3  Африканская лисица на сайте EOL
4. ↑  Африканская лисица на сайте ZOOCLUB.RU

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Տաքսոնոմիա | EOL · GBIF · iNaturalist · NCBI · IRMNG · ITIS TSN |

 |
**Արձակուրդ Մենթոնում** (անգլ.՝ A holiday at Mentone), 1888 թվականի նկար, որը նկարել է ավստրալիացի նկարիչ Չարլզ Քոնդերը։ Նկարը պատկերում է լուսավոր ու արևոտ օր, Մենթոնի Մելբրուն արվարձանի մի ափ։ Քոնդերը նկարազարդել է փայլուն արևաշող կեսօրը և մարդկանց, ովքեր զբաղվում էին ծովափնյա գործունեությամբ՝ նկարում ընդգծելով ավստրալիացիներին հատուկ գծերը։

Նկարն առաջին անգամ ցուցադրվել է 1888 թվականի նոյեմբերին Վիկտորյան արտիստների կազմակերպության գարնանային (Victorian Artists' Society Spring) ցուցահանդեսում։ Մեկ ամիս անց, ընդամենը 20 տարեկան Քոնդերը, Մելբրունից ժամանել է Սիդնեյ։ Քոնդերը նախորդ տարի Սիդնեյում հանդիպել էր Թոմ Ռոբերթսին և նորից հանդիպում է 1888 թվականի Զատիկին, որտեղ էլ զույգը միասին նկարել է Քուգի (Coogee) ափում։ Մելբրուն ժամանելուն պես Քոնդերը ի սկզբանե հիմնել է Ռոբերտսների Գրոսվենըր Չամբըրս (Grosvenor Chambers) ստուդիան։ *Արձակուրդ Մենթոնում* կտավը Քոնդերսի առաջին մելբրունյան կտավն էր։ Գործը ցույց է տալիս ճապոնական ազդեցությունը, մինչդեռ նմանատիպ կամրջի մոտիվն օգտագործվել է ամերիկացի ազդեցիկ նկարիչ Ջեյմս մըք Նեյլ Ուիսթլըրի կողմից։ Արթուր Սթրիթսոնի ժառանգներից մեկը առաջադրում էր, որ Ռոբերտսը մոխրագույն կոստյումով կամրջանեցուկ մարդն է և Սրիթոնը այն մարդն է, ով պառկած է լողափին։

Այնուամենայնիվ, Քոնդերսի ամենահայտնի կտավը՝ *Արձակուրդ Մենթոնում* նկարը նկարագրվել է որպես «քննադատաբար հռչակված ավստրալիական իմպրեսիոնիստական ոճի գլուխգործոց նկար» և «բացառիկ, եզակի ավստրալիական աշխատանք»։

Վիկտորիայի ազգային պատկերասրահի Ավստրալիական մշակույթի դասախոս Թերենս Լեյնը նկարի բեմադրումը նկարագրում է որպես «անբնական», գրեթե «սյուռռեալ», բայց կոմպոզիցիան սքանչելիորեն աբստրակտ է և արևի փայլատակումը՝ ավստրալիական է։

Նկարն այժմ Հարավային Ավստրալիայի պատկերասրահի մաս է կազմում։

Ծանոթագրություններ
------------------

1. 1 2  Lane, Terence (2003 թ․ սեպտեմբերի 6). "A legacy of Marvellous Melbourne". *The Age*. Retrieved 2011 թ․ մարտի 23.
2. 1 2  "'A holiday at Mentone'". The Learning Foundation. Retrieved 2011 թ․ մարտի 4.
3. ↑  Peers, Juliette (2012). "Two tenants of Number 9 Collins Street: Tom Roberts and Kate Keziah Eeles". *Craft + Design Enquiry*. Australia: ANU E Press (4): 31–48. ISSN 1837-445X. `{{cite journal}}`: Cite has empty unknown parameters: `|month=` and `|coauthors=` (help)
4. ↑  "At leisure". Queensland Art Gallery. Արխիվացված է the original 2011 թ․ մարտի 3-ին. Retrieved 2011 թ․ մարտի 4.

Արտաքին հղումներ
----------------

* *A holiday at Mentone*— Art Gallery of South Australia collection
Ադրոպեդիայի օգտատեր Կուլիկորոյում, Մալի
13 համալսարանների տեղադրությունները, որտեղ Կիվիքսին կցված է Աֆրիպեդիա նախագիծը
**Աֆրիպեդիա նախագիծ** (անգլ.՝ Afripedia Project), սկսվել է 2012 թվականի հունիսի կեսերից և գործում է մինչև այսօր։ Նպատակը Ֆրանսախոս Աֆրիկայում Վիքիպեդիայի օֆլայն հասանելության ստեղծումն է և աֆրիկացիներին Վիքիպեդիայում ներդրումներ անելու գործին խրախուսելը։ Նախագիծը տեղադրում է տեղական Կիվիքս անլար և ինտերակտիվ ծառայության սերվերներ և ապահովում է ուսուցման և սպասարկման աջակցություն։

Հիմնադիր գործընկերներն են Վիքիմեդիա Ֆրանսիան, Ֆրանսիական ինստիտուտը և Ֆրանկոֆոնիայի համալսարանական գործակալությունը։ Ֆրանսերեն խոսում են Աֆրիկայի բնակչության մոտավորապես 120 միլիոնը (2010)՝ այն տարածելով 24 ֆրանկոֆոն երկրում։

Վիքիպեդիայի հասանելությունը USB-բանալիով նորություն չէր Աֆրիկայում, սակայն դրանք հաճախ հնացած են լինում այն պարագայում, որ Աֆրիպեդիան անընդհատ թարմացվում է։ Համագործակցող համալսարաններից շատերը ունեն ինտերնետի թույլ հասանելիություն, սակայն մի քանիսը ընդհանրապես ինտերնետի հնարավորություն չունեն։

Նախագիծը առաջարկում է նաև Վիքիպեդիայի քույր նախագծերից Վիքիբառարանը։ Ցանկացած բովանդակություն, որը նախապես տեղավորվում է ZIM-ի ֆայլում, կարող է փոխանցվել Աֆրոպեդիայի ցանցի վրա, Project Gutenberg և Վիքիդարանը, որպես օրինակ, առկա են որպես ZIM ֆայլեր։

Նախագիծը խրախուսում է նաև Աֆրիպեդիա ակումբների ստեղծումը տեղի օգտատերի համար։

Նախագիծը նկարագրվել է որպես կարևորագույն քայլ՝ Աֆրիկայում ինտերնետ հասանելիությանը զարգացնելու համար։

Տես նաև
-------

* Ֆրանկոֆոնիայի համալսարանական գործակալություն
* Աֆրիկյան ֆրանսերեն
* Ֆրանկոֆոնիա

Ծանոթագրություններ
------------------

1. 1 2  Afripedia, Wikipédia pour l'Afrique, news interview article in *Citazine*
2. 1 2  Afripedia project increasing off-line access to Wikipedia in Africa, Wikimedia article
3. 1 2  Afripedia ou comment consulter Wikipedia sans Internet, article in *Slate Afrique*
4. ↑  (Ֆրանսերեն) *La Francophonie dans le monde 2006–2007* published by the Organisation internationale de la Francophonie. Nathan, Paris, 2007
5. 1 2  "Afripédia : un projet de promotion de Wikipédia en Afrique, news article in *Afrik*". Արխիվացված է the original 2017 թ․ սեպտեմբերի 5-ին. Retrieved 2018 թ․ հոկտեմբերի 8. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  Kiwix list of available content
7. ↑  Emmanuel Engelhart: *50.000 public domain books available to everybody, everywhere, offline*. In: Wikisource-l-Mailinglist. 19. November 2014. Accessed on 26 November 2014.
8. ↑  *#Wikimedia & Project #Gutenberg – the sum of all knowledge* on *Words and what not* blog
9. ↑  Afripedia project website

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Աֆրիպեդիա նախագիծ** կատեգորիայում։ |
**Սուրբ Թովմասի տաճար** (Սուրբ Թովմասի բազիլիկ, சாந்தோம் பசிலிக்கா), կաթոլիկ եկեղեցի Չեննայում (Մադրաս), Հնդկաստան։ Մադրասի և Մելապորի արքեպիսկոպոսության մայր տաճարն է։

Պատմություն
-----------

Ըստ քրիստոնեական ավանդության՝ Սուրբ Թովմասը եղել է Հիսուս Քրիստոսի տասներկու առաքյալներից մեկը և նրա ամենամոտ աշակերտներից։ Թովմասն Իսրայելից Կերալա է ժամանել 52 թվականին և քարոզել մինչև 72 թվականը, երբ նահատակվել է այն լեռան վրա, որն ավելի ուշ անվանվել է Սուրբ Թովմասի լեռ։

Եկեղեցին կառուցվել է 16-րդ դարի սկզբին պորտուգալացի ճանապարհորդների կողմից և վերակառուցվել բրիտանացիների կողմից 1893 թվականին։ Վերաբերում է նեոգոթական ոճին, որը գերիշխում էր 19-րդ դարի վերջին բրիտանացի ճարտարապետների շրջանում։

1956 թվականին Հռոմի պապ Պիոս XII-ը տաճարին տվել է փոքր բազիլիկի կարգավիճակ։ 2006 թվականի փետրվարի 11-ին Հնդկաստանի կաթոլիկ եպիսկոպոսների համաժողովը տաճարին շնորհել է ազգային տաճարի կարգավիճակ։ Տաճարը Հնդկաստանի քրիստոնյաների ուխտագնացության կենտրոն է։ Տաճարին կից գործում է թանգարան։

Պատկերասրահ
-----------

* Սուրբ Թոմասի տաճարըՍուրբ Թոմասի տաճարը
* Սուրբ Թոմասի տաճարը շուրջ 1905 թվականինՍուրբ Թոմասի տաճարը շուրջ 1905 թվականին
* Տաճարի ինտերիերը նախքան վերանորոգումըՏաճարի ինտերիերը նախքան վերանորոգումը
* Տաճարի գլխավոր նավըՏաճարի գլխավոր նավը
* Տաճարի ինտերիերըՏաճարի ինտերիերը

Ծանոթագրություններ
------------------

1. ↑  "Basilica of the National Shrine of St.Thomas" (in անգլերեն). SanThomeChurch.com. Արխիվացված է the original 2012 թ․ դեկտեմբերի 13-ին. Retrieved 2010 թ․ փետրվարի 20.

Արտաքին հղումներ
----------------

* Սուրբ Թովմասի տաճարի պաշտոնական կայքը Archived 2019-06-29 at the Wayback Machine.
* San Thome Church Youth Group Archived 2023-04-18 at the Wayback Machine.
**Արմեն Տորյան** (Արմէն Տօրեան, **Հրաչեայ Սուրէնեան** (հունվարի 28, 1892, Յուսկյուպ, Քոսովոյի վիլայեթ, Օսմանյան կայսրություն - 1915, Անկարա, Անկարայի վիլայեթ, Օսմանյան կայսրութիւն), հայ բանաստեղծ, ուսուցիչ, խմբագիր, գրել է ֆրանսերեն և հայերեն։ 23 տարեկանում ձերբակալվել է Եղեռնի ժամանակ և սպանվել։

Կենսագրություն
--------------

Հայրը կամուրջների և ճանապարհների շինարար է եղել։ Նախնական կրթությունն ստացել է Վիեննայի Մխիթարյանների դպրոցում և 1911 թ. մեկնել Փարիզ, ուր, Սորբոնի դասընթացներին հետևելով հանդերձ, իր շուրջն է հավաքել մի խումբ երիտասարդ բանաստեղծների և հիմքը դրել «Համաստվածյան» գրական դպրոցի, որը հրատարակում է իր պաշտոնաթերթը՝ «Արեն» («Ասպարեզ») և իր հարձակումների թիրախը դարձնում «սերտողության և սեթևեթանքի սիրահար մարդկանց, զենքի կոչելով ձախակողմյան երիտասարդներին»՝ հանուն «բանաստեղծության հրաշքի» ժողովրդականացման։ Այդ տարիներին «տորյանական բանաստեղծական շարժման» մասին գրել են. «Խորհրդապաշտներից հետո Ֆրանսիայում ոչ ոք չի տեսել նման բուռն եռանդ, այսքան վսեմ թռիչք և այսքան գեղեցիկ երազներ…»։ Կարճ ժամանակում Տորյանը դառնում է դպրոցի ամենահայտնի դեմքը, աշխատակցելով Փարիզի և այլ քաղաքների բազմաթիվ թերթերին և հանդեսներին։ Առաջին աշխարհամարտի նախօրյակին Վիեննայի Մխիթարյանների դպրոցի տնօրենությունը ուսուցչապետի պաշտոնով Ա. Տորյանին հրավիրում է Պոլիս, ուր բանաստեղծն սկսում է հինգ տարբեր հաստատություններում ֆրանսերեն դասավանդել և միաժամանակ տեղական մամուլում լույս ընծայել հայերեն և ֆրանսերեն բանաստեղծություններ։
1915 թ. ապրիլի 24-ի գիշերը հայ մտավորականության ընտրանու հետ ձերբակալվում է նաև Արմեն Տորյանը, աքսորվում Չանղըրը, ապա նետվում Էնկյուրիի բանտը, որտեղից էլ մի խումբ բախտակիցների հետ քշվում է երկրի խորքերը և ի վերջո կիսում մեծ նահատակների ճակատագիրը։

Աշխատություններ
---------------

1933 թ. Արմեն Տորյանի եղբոր՝ Զենոբ Սուրենյանի եռանդուն ջանքերի շնորհիվ լույս է տեսնում եղերաբախտ բանաստեղծի միակ գրքույկը՝ «Մի հայազգի ֆրանսիացի բանաստեղծ» խորագրով։ Բացի այս հատորիկից, Տորյանի հայերեն բանաստեղծությունները հրատարակվել են ժամանակի հայ մամուլում, իսկ նրա ֆրանսերեն գործերի ստվար մասը մնում է ժամանակի ֆրանսիական թերթերի և հանդեսների էջերում։

Ծանոթագրություններ
------------------

1. ↑
2. ↑  Gocek, Fatma Muge. Richard G. Hovannisian (ed.). *Reconstructing the Turkish Historiography on the Armenian Massacres and Deaths of 1915*. Transaction Publishers. pp. 209–10. ISBN 1412827671.
3. ↑  Tuğlacı, Pars (1992). *Ermeni edebiyatından seçkiler* (in Turkish). Istanbul: Cem Yayınevi. ISBN 9754064016.`{{cite book}}`: CS1 սպաս․ չճանաչված լեզու (link)
4. ↑  Göçek, Fatma Müge (2011). *The transformation of Turkey: redefining state and society from the Ottoman Empire to the modern era*. London: I.B. Tauris. p. 220. ISBN 1848856113.
5. ↑  Zarakolu, Ragip. "BASIN DA GEÇMİŞİNE SANSÜR UYGULUYOR". *HaberRuzgari* (in Turkish). Արխիվացված է the original 2013 թ․ հոկտեմբերի 19-ին. Retrieved 2014 թ․ հունիսի 26. `{{cite news}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
6. ↑  Թէոդիկ (1919). *Յուշարձան Ապրիլ Տասնըմէկի*. p. 29. `{{cite book}}`: Cite has empty unknown parameter: `|1=` (help)
7. ↑  Օտարալեզու հայ գրողներ, Երևան, 1989։
**Բա Նյուր Յոլ**  (ռուս.՝ Ва-Нюр-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոժյոգ գետի ձախ ափին՝ 108 կմ հեռավորության վրա։ Գետի երկարությունը կազմում է 21 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03020200212103000022354
* Կոդը ըստ հիդրոլոգիական հետազոտության (ՌԴ) — 103002235
* Ավազանի կոդը — 03.02.02.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Государственный водный реестр РФ: Ва-Нюр-Ёль". Արխիվացված from the original on 2012 թ․ հուլիսի 17. Retrieved 2015 թ․ դեկտեմբերի 14.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |
**«Արյունակից եղբայրներ»** (հոլ.՝ Bloedbroeders), Քեյս Սխապի ֆիլմը՝ նվիրված Հայոց ցեղասպանության 100-րդ տարելիցին։
«Ոսկե ծիրան» Երևանի 12-րդ միջազգային կինոփառատոնի 7-րդ՝ նախավերջին օրը արտամրցութային ծրագրի շրջանակներում, «Մոսկվա կինոթատրոնի» կապույտ դահլիճում ներկայացվեց Հոլանդական «Ֆարա» հանրային հեռուստաընկերության կողմից Հայոց ցեղասպանության 100-ամյա տարելիցի կապակցությամբ նկարահանված «Արյունակից եղբայրներ» («Bloodbrothers») փաստավավերագրական ֆիլմը։
Հայաստանցի հանդիսականին ներկայացվեց 4,5 ժամանոց ֆիլմի ընդամենը վերջին՝ Հայաստանում նկարահանված մասը։

Սյուժե
------

Փաստավավերագրական ֆիլմը Նիդերլանդներում ապրող թուրք լրագրողի և հայտնի հայ դերասանի մասին է, ովքեր միասին փորձում են պարզել 1915 թվականի եղելությունները։ Նրանց հետ միասին հեռուստադիտողը ճանապարհորդում է Թուրքիայով և Հայաստանով, հանդիպումներ ունենում տարբեր տեսակետ ունեցող մարդկանց, բացահայտում Հայոց ցեղասպանության ցավալի դրվագները։ Ճանապարհորդելու ընթացքում ի վերջո ֆիլմի հերոսներն իրենց հետազոտության արդյունքում պարզում են որ կատարված ոճիրը Ցեղասպանություն է և իրենց հարգանքի տուրքն են մատուցում Հայոց ցեղասպանության զոհերին։

Ծանոթագրություններ
------------------

1. ↑  "Նիդերլանդներում ցուցադրվում է Հայոց ցեղասպանության 100-րդ տարելիցին նվիրված ֆիլմ". Արխիվացված է the original 2015 թ․ հուլիսի 7-ին. Retrieved 2015 թ․ ապրիլի 7. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայքը
* Bloedbroeders
* 135022.html/ «Արյունակից եղբայրները» Հայաստանում
* «Ոսկե ծիրան» Երևանի 12-րդ միջազգային կինոփառատոնում
* Նիդերլանդական օրագրի հարցազրույցը Սինան Ջանի հետ
* "Bloedbroeders: Blood Brothers". 2015 թ․ մարտի 22. Retrieved 2021 թ․ հոկտեմբերի 2.
Անվան այլ կիրառումների համար տե՛ս՝ Արմեն Աղաջանյան (այլ կիրառումներ)
*Վիքիպեդիայում կան հոդվածներ Աղաջանյան ազգանունով այլ մարդկանց մասին։*

**Արմեն Աղաջանյան** (28 փետրվարի, 1970, Խնձրիստան, Ասկերանի շրջան - 14 օգոստոսի, 1993, Գոյթփայա), հայ ազատամարտիկ, Արցախյան ազատամարտի մասնակից։

Կենսագրություն
--------------

Արմեն Աղաջանյանը ծնվել է 1970 թ. փետրվարի 28-ին Ասկերանի շրջանի Խնձրիստան գյուղում։ Ավարտել է տեղի միջնակարգ դպրոցը, ուսումը շարունակել Ստեփանակերտի պրոֆտեխուսումնարանում, միաժամանակ՝ ԴՕՍԱԱՖ-ին կից ավտոդպրոցում։ Ծառայել է Խորհրդային բանակում։ Զորացրվելուց հետո զինվորագրվել է Արցախի ազատագրության համար մղվող պայքարին։ Կատարել է բարդ հանձնարարություններ։ Մասնակցել է Ասկերանի և Մարտակերտի շրջանների բնակավայրերի ազատագրական և պաշտպանական մարտերին։ Զոհվել է 1993 թ. օգոստոսի 14-ին՝ Աղդամի շրջանի Գոյթափայայի կրակակետի վերացման ժամանակ։ Հետմահու պարգևատրվել է ԼՂՀ «Արիության համար» մեդալով։ Ամուսնացած չէր։ Հանգչում է Խնձրիստանի գերեզմանատանը։

Ծանոթագրություններ
------------------

1. ↑  "Արմեն Աղաջանյանը Արցախյան պատերազմի թանգարանի կայքում". Արխիվացված է the original 2016 թ․ մարտի 5-ին. Retrieved 2014 թ․ փետրվարի 24.
**Բաբակ Զանջանի** (պարս.՝ بابک مرتضی زنجانی, անգլ.՝ Babak Morteza Zanjani, մարտի 12, 1974(1974-03-12), Թեհրան, Իրան), իրանցի գործարար, միլիարդատեր։ Իրանական խոշորագույն կոնգլոմերատներից մեկի՝ Արաբական Միացյալ Էմիրություններում գտնվող *Sorinet Group*-ի գործադիր տնօրենն էր։ Նրան են նաև պատկանել *Qeshm Airlines* ավիաընկերությունը և «Ռահ Ահան» ֆուտբոլային ակումբը։

Կենսագրություն
--------------

Qeshm Airlines ընկերության ինքնաթիռը Խոյ քաղաքում
Ծնվել է 1974 թվականի մարտի 21-ին Թեհրանում։

*Sorinet Group*-ը իր մեջ ներառում է կոսմետիկայի, բանկային բիզնեսի, հյուրանոցային բիզնեսի, առևտրային ավիացիայի, շինանյութերի, տեղեկատվական տեխնոլոգիաների և անշարժ գույքի միջազգային շուկայի ընկերություններ։ Գործում է Իրանում, Արաբական Միացյալ Էմիրություններում, Թուրքիայում, Տաջիկստանում, Մալայզիայում, Չինաստանում և այլ երկրներում։

Հայտնի է դարձել 2012 թվականի վերջին՝ կապված Իրանի նկատմամբ արևմտյան տնտեսական պատժամիջոցների հետ վիճահարույց միջուկային ծրագրի պատճառով և ներառվել է Եվրոպական Միության և ԱՄՆ-ի սև ցուցակներում՝ այդ պատժամիջոցներից խուսափելու գործում իր դերի համար։

2013 թվականի դեկտեմբերի 30-ին Զանջանին ձերբակալվել է իրանական ոստիկանության կողմից՝ իբրև կոռուպցիոն սկանդալում իր մասնակցության համար, որտեղ նա մեղադրվել է ավելի քան 2,7 միլիարդ դոլար յուրացնելու մեջ։ Պահվել Է Թեհրանի «Էվին» բանտում։

2016 թվականի մարտի 6-ին Իրանի իշխանությունները կոռուպցիայի մեղադրանքով Բաբակ Զանջանիին կախաղանի միջոցով մահապատժի են դատապարտել։ Իրանի գլխավոր դատախազ Մոհամմադ Ջաֆար Մունտազիրին ասել է, որ Բաբակ Զանջանիի մահապատիժը կիրականացվի միայն գողացված գումարը գանձարան վերադարձնելուց հետո։

Ծանոթագրություններ
------------------

1. ↑  "Zanjani to Rahahan footballers: Raise your self-confidence". *Rah Ahan Sorinet F.C*. 2013 թ․ հունվարի 18. Retrieved 2013 թ․ փետրվարի 19.(չաշխատող հղում)
 (անգլ.)
2. ↑  "В Иране арестован нефтяной олигарх Бабак Занджани". Արխիվացված է the original 2016 թ․ մարտի 7-ին. Retrieved 2022 թ․ հունվարի 24. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Арестован иранский миллиардер". Արխիվացված է the original 2016 թ․ մարտի 7-ին. Retrieved 2016 թ․ մարտի 7. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  "Zanjani arrested". *Radio Farda*. 2013 թ․ դեկտեմբերի 30. Արխիվացված է the original 2014 թ․ մարտի 17-ին. Retrieved 2014 թ․ մարտի 23. (անգլ.)
5. ↑  "Babak Zanjani was arrested". *Khabar Online*. Արխիվացված է the original 2014 թ․ հունվարի 3-ին. Retrieved 2014 թ․ մարտի 23. `{{cite web}}`: Unknown parameter `|deadlink=` ignored (`|url-status=` suggested) (help) (անգլ.)
6. ↑  Иранский миллиардер Бабак Занджани приговорён к смертной казни

Արտաքին հղումներ
----------------

* Sorinet Group
* Babak Zanjani: I helped Iranians transfer billions of dollars from outside country
* Բաբակ Զանջանին ձերբակալվել Է Իրանում
* Բաբակ Զանջանին դատապարտվել է մահապատժի
**Բալոկում** (ալբ․՝ **ballokumja** կամ ալբ․՝ **ballakumja**), ալբանական թխվածք, որն առաջին անգամ պատրաստվել է Էլբասան քաղաքում, շուրջ հինգ հարյուր տարի առաջ և դարձել է սիրված ուտեստ ամբողջ Ալբանիայում, ինչպես նաև ալբանացիների արտասահմանյան համայնքներում, մասնավորապես՝ Կոսովոյում ու Հյուսիսային Մակեդոնիայում։ Այս քաղցրավենիքը, սովորական օրերից զատ, ավանդույթի համաձայն՝ պարտադիր կարգով թխվում ու մատուցվում է նաև բնության զարթոնքի ալբանական հեթանոսական տոնին՝ ամեն տարի մարտի 14-ին նշվող *Dita e Verës*-ին (ալբաներենից թարգմանած՝ նշանակում է «*ամառվա օր*»)։ Թխվածքը երբեմն անվանվում է *kulaç me finj,* երբ, ցանկության դեպքում, խմորին փայտի մոխրի լուծույթի ֆիլտրված մզուք՝ *finj* է հավելվում (մեր օրերում *finj*-ի փոխարեն հաճախ կաթ են ավելացնում)։

Քաղցրավենիքի պատրաստման բաղադրատոմսի մեջ մտնում են կարագ, շաքարավազ, ձու, եգիպտացորենի ալյուր։ Ավանդույթի համաձայն՝ զանգվածը պատրաստվում, հարվում է պղնձե թասերում, որը նպաստում է խմորի հասունանալուն ու լավ բարձրանալուն։ Ընդ որում՝ զանգվածը պետք է հարվի մեծ եռանդով, ուստի այդ գործը հաճախ տղամարդկանց է հանձնարարվում։

Ստուգաբանություն
----------------

Ավանդազրույցն ասում է, որ թխվածքի անվանումը կապված է 16-րդ դարի օսմանյան կառավարիչ Էլբասանի հետ, ով, համտեսելով եգիպտացորենի ալյուրից պատրաստված, փայտի վառարանում թխված (սա պարտադիր պայմաններից մեկն է) փոքրիկ քաղցրավենիքը, բացականչել է. "*Është ba si llokume!*" («Լոկումի (լոխումի) պես լավն է»)։ Այս նախադասության ba և llokume բառերի միացումից էլ ծնվել է թխվածքի **ballokumja** անվանումը։

Ծանոթագրություններ
------------------

1. ↑  Marsela Koci (15.03.2014). "Albania apre in festa l'arrivo della primavera". *All TV* (in իտալերեն). Արխիվացված է the original 08.04.2014-ին.
2. ↑  "Elbasani Ballokume - traditional sweet". *Monarch* (in անգլերեն). Արխիվացված է the original 2020 թ․ մարտի 21-ին. Retrieved 2020 թ․ մայիսի 4.
3. ↑  Elbasani Ballokume - traditional sweet Archived 2020-03-21 at the Wayback Machine. Monarch
4. 1 2  Abitbol, Vera (2019 թ․ նոյեմբերի 2). "Albania: Ballokume". *196 flavors* (in ամերիկյան անգլերեն). Retrieved 2020 թ․ հունվարի 24.`{{cite web}}`: CS1 սպաս․ url-status (link)
**Արանուկա**, Կրիբատիի օղակղզի, գտնվում է հասարակածի հյուսիսում, Գիլբերդ կղզիներում։ Զբաղեցնում է 11,6 կմ² և 2010 թվականին բնակչության թիվը 1,057 էր։ Տեղական ավանդույթով, Արանուկան կենտրոնական կղզի Գիլբերդ կղզիների խմբում։

Աշխարհագրություն
----------------

Արանուկան եռանկյունաձև օղակղզի է, հիմնականում ձևավորված երկու մեծ կղզիներից՝ Բուարիկի և Թակաեանգ, որը մյուս բնակեցված կղզյակն է, որը ընկած է 7,68 կմ արևմուտք Արանուկա մայրցամաքից։ Երկու կղզյակներն էլ անսովոր մեծ են այս չափի օղակզու համար։ Այս կղզիները իրար հյուսիսային կողմից իրար միացած են երկար ավազե ճանապարհով, իսկ հարավային կողմից ստորջրյա ժայռով, որը նաև կենտրոնում ունի լայն անցք դեպի ծովածոց։

Միայն մեկ ճանապարհ կա, որը անցնում է կղզու ծովածոցի կողմով, որտեղ գտնվում են գյուղեր, կա ցանցի հնարավորություն և ճանապարհներ, որոնք կապում են հիմնական ճանապարհը կղզու մյուս մասերի հետ։ Այդ ճանապարհները ընդհանրապես բավական լայն են և այնտեղ տեղավորվում են մեծանիվներ և մոտոցիկլներ, բայց ոչ մեծ բեռնատարներ։ Բոլոր գյուղերը գտնվում են ծովածոցի կողմում, հիմնական ճանապարհի երկու կողմերում, որտեղ հեշտ է մուտք գործելը քայլելով, հեծանիվներով, մոտոցիկլներով և բեռնատարներով։ Արանուկան ունի ծովածոց, բայց ծովածոցը հարուստ չէ խեցեմորթով։

### Գյուղերը

Արանուկա կղզին իր առաջին հաստատումից ի վեր ուներ միայն երեք գյուղ։ 1978 թվականին, Բաուրուա գյուղը հիմնադրվել էր, բայց ունի միայն մի քանի բնակիչ և 10-ից պակաս տուն։ Այսպես, Արանուկան հիմա ունի 4 ճանաչված գյուղեր։

Պատմություն
-----------

Ըստ ավանդության, Արանուկան Կրիբատիի և ընդհանուր վայրի կենտրոնական կղզին է։

Թոմաս Գիլբերտը և Ջոն Մարշալն առաջին Եվրոպացիներն էին, որոնք 1788 թվականի հունիսին նկարագրել են Արանուկան։

1860 և 1880-ական թվականների միջև, Արանուկա և Կուրիա կղզիները նվաճվել էին Թենկորութիի (Թագավոր Կարոթու) կողմից, երբ Կուրիայի նախկին իշխանը (Թեն Թեմեա) և Արանուկան տվեցին այս երկու կղզիներն Աբեմամայի Կարոթու թագավորին և նրանց մնաց Մայանան, որը նույնպես մտնում է Գիլբերտ կղզիների խմբում։ Հետո նրանց ղեկավարեց Թենկորութիի եղբորորդին՝ Թեմ Բինոկան։

Արանուկայի պոստի գրասենյակը բացվել է մոտ 1924 թվականին։

Արտաքին հղումներ
----------------

* Exhibit: The Alfred Agate Collection: The United States Exploring Expedition, 1838-1842 Archived 2012-01-14 at the Wayback Machine. from the Navy Art Gallery

Ծանոթագրություններ
------------------

1. ↑  Oceandots.com 2007 (accessed 19 January 2007)
2. ↑  "10. Aranuka" (PDF). *Office of Te Beretitent - Republic of Kiribati Island Report Series*. 2012. Արխիվացված է the original (PDF) 2013 թ․ սեպտեմբերի 13-ին. Retrieved 2015 թ․ ապրիլի 28.
3. ↑  Premier Postal History. "Post Office List". Premier Postal Auctions. Retrieved 2013 թ․ հուլիսի 5.
Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)

**Սուրբ Աստվածածին եկեղեցի (Մեղրու Մեծ թաղ)**, Հայ առաքելական եկեղեցի Հայաստանի Հանրապետության Սյունիքի մարզի Մեղրի քաղաքում։ Ընդգրկված է Մեղրիի պատմության և մշակույթի անշարժ հուշարձանների ցանկում։

Պատմություն
-----------

Մեղրու Մեծ թաղի Սուրբ Աստվածածին եկեղեցին դասվում է 17-րդ դարի գմբեթավոր եկեղեցիների շարքը։ Գտնվում է Մեղրի քաղաքի բարձրադիր հյուսիսային թաղամասում, բոլոր կողմերից շրջապատված է բնակելի տներով։ Քառամույթ գմբեթավոր բազիլիկ է։ Կառուցված է բազալտով, թմբուկն ու գմբեթը՝ աղյուսով, ունի երկու մուտք՝ արևմուտքից և հարավից։ Հուշարձանի հարավային կողմից, ճակտոնի երկթեք ծածկի վրա կառուցված է զանգակատունը։ Քառանկյուն աղյուսաշեն ռոտոնդա է՝ քառանիստ վեղարով պսակված։ Եկեղեցին ունի արտաքին զուսպ հարդարանք։ Միակ դեկորատիվ տարրը խոյի գլուխն է՝ հարավային ճակատի արևմտյան լուսամուտի մոտ։ Ներքուստ եկեղեցին զարդարված է 19-րդ դարի որմնանկարներով։

Գրականություն
-------------

* Հասրաթյան Մ. Մեղրու շրջանի հուշարձանները, Երևան, 1987։

Պատկերասրահ
-----------

* 
* 
* 
* 
* Եկեղեցու Սուրբ խորանըԵկեղեցու Սուրբ խորանը
* 
*

Ծանոթագրություններ
------------------

1. ↑  "Մեղրու Մեծ թաղի Սուրբ Աստվածածին եկեղեցի, «Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ". Արխիվացված է the original 2013 թ․ դեկտեմբերի 26-ին. Retrieved 2014 թ․ դեկտեմբերի 24.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սուրբ Աստվածածին եկեղեցի (Մեղրի)** կատեգորիայում։ |
**Վագրակերպ հաց** («հոլանդական խռթխռթիկը» ԱՄՆ-ում, *«tijgerbrood»* կամ *«tijgerbol»* Նիդերլանդներում, և «ընձուղտի հաց»՝ Մեծ Բրիտանիայում), յուրահատուկ խայտաբղետ հացակեղև ունեցող հացի կոմերցիոն անվանումը։

Պատմություն
-----------

Վագրակերպ հացը, որը նաև հայտնի է որպես «հոլանդական խռթխռթիկ» կամ *«tijgerbrood»*: Անվանումը ծագում է բատոնի յուրահատուկ տեսքով վերնամասից, որին հնարավոր է հասնել՝ խմորին մինչ թխելը բրնձի մածուկ քսելով։ Այդ մածուկը չի պարունակում սնձան (սպիտակուցային նյութ), այդ պատճառով էլ խմորի բարձրացմանը զուգահեռ չի ձգվում։ Թխման ընթացքում, երբ բատոնը փռվում է, չորացած մածուկն սկսում է ճեղքերի բաժանվել։ Վագրակերպ հացն առաջացել է Նիդերլանդներում և տարածվել է Հյուսիսային Եվրոպայի այլ երկրներում։ Որոշ աղբյուրների համաձայն՝ առաջին անգամ ԱՄՆ-ում այս հացը հայտնվել է մոտավորապես 1909 թվականին։

Պատրաստման առանձնահատկություններ
--------------------------------

Ինքը հացը, որպես կանոն, պատրաստում են քունջութի յուղով, իսկ մածուկը պատրաստում են բրնձի ալյուրից և քսում են խմորի վերնամասին՝ մինչ թխվելը։ Մածուկը, որը հացին յուրահատուկ բուրմունք է հաղորդում, չորանում է, և թխման ընթացքում ձևավորվում է «վագրային կեղև»։ Մյուս անհրաժեշտ բաղադրիչը քւնջութի յուղն է, որը հացին յուրահատուկ համ ու բույր է հաղորդում։ Թխված, բրնձային հացակեղևն արտաքուստ խռթխռթան է, իսկ ներքուստ՝ փափուկ։ Որպես կանոն՝ վագրակերպ հացը պատրաստվում է բոքոնի կամ սպիտակ բուլկի հացի տեսքով, բայց բաղադրատոմսը ենթադրում է պատրաստում՝ ցանկացած ձևով։ Ինչպես նաև կարելի է օգտագործել խոշոր աղացած ալյուր։

Հետաքրքիր փաստեր
----------------

2011 թվականի մայիսին երքամյա բրիտանուհի Լիլի Ռոբինսոնը (*Lily Robinson*) մթերային խանութների ցանցի գլխավոր մենեջերին նամակ գրեց։ Նամակի էությունը կայանում էր նրանում, որ նա հացը չի նմանեցնում վագրի մորթուն։ Ի պատասխան՝ նա նամակ ստացավ՝ 1 քարտ-կուպոնով՝ £ 3-ի համար նախատեսված, իսկ հացը մինչ օրս բրիտանական խանութներում սկսել են անվանել «ընձուղտի հաց»։

Ծանոթագրություններ
------------------

1. ↑  Karen Leibowitz (2015 թ․ սեպտեմբերի 28). "Active Ingredient: Going Dutch Crunch". *The Bay Citizen*. Արխիվացված է the original 2015 թ․ սեպտեմբերի 28-ին. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  "Snap, crackle, crunch bread". *Modern-baking.com*. 2009 թ․ հունիսի 1. Արխիվացված է the original 2011 թ․ հուլիսի 14-ին. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  *DAVID AMERLAND* WHEN A TIGER BREAD LOAF IS A GIRAFFE (En). — 2012.

Արտաքին հղումներ
----------------

* "Tiger bread renamed giraffe bread by Sainsbury's". bbc.co.uk.
**Սուրբ Երրորդություն եկեղեցի** (ռուս.՝ Троицкая церковь), ուղղափառ եկեղեցի Ռուս Ուղղափառ եկեղեցու Մոսկվայի Պատրիարքարանի Ռոստովի և Նովոչերկասկի թեմի Հյուսիսային գործակալությունում։ Գտնվում է Դոնի Ռոստովի Երկաթուղային շրջանում, Մեժդունարոդնայա, 7ա հասցեում։

Պատմություն
-----------

XVIII դարում ժամանակակից Երկաթուղային շրջանի տեղում, որտեղ գտնվում է Սուրբ Երրորդություն եկեղեցին, կար Գնիլովսկայա անունով գյուղ (ստանիցա)։ Նրա բնակիչների համար ամենամոտ մատուռը (հանուն Ռոստովի միտրոպոլիտ Դիմիտրի Ռոստովցու) հարևանությամբ գտնվող Դմիտրի Ռոստովցու ամրոցում էր։ Քանի որ եղանակային վատ պայմանների և Տեմեռնիկ գետի հեղեղումների ժամանակ բնակիչները դժվարությամբ էին հասնում Դիմիտրիևյան եկեղեցուն, նրանք խնդրեցին ինժեներ Ռիգելմանին իրենց համար կառուցել մատուռ` նրան տրամադրելով Դիմիտրիևյան եկեղեցու քահանաներից մեկին։

Խնդրանքը բավարարվեց, և Գնիլովսկայա գյուղում 1765 թվականին հայտնվեց առաջին փայտե մատուռը, որն օծվեց Սուրբ Կենսաստեղծ Երրորդության անունով։ Արարողակարգերի համար կայքը տեղափոխվել է Դիմիտրիևյան եկեղեցուց։ Գնիլովցիները ստացան նաև առանձին քահանա` Իվան Կալոշինին։ 1784 թվականին մատուռի տեղում հիմնադրվեց Սուրբ Երրորդություն փայտե եկեղեցին։ Նոր տաճարն օծվեց 1785 թվականի հուլիսի 27-ին։ Եկեղեցական կղերն այն ժամանակ կազմում էին քահանա Մարտին Պետրովը և սարկավագ Պյոտր Պետրովը։ Եկեղեցին գտնվում էր Տրոիցկայա զառիթափում (այժմ` Ռելիեֆնայա փողոց)։ 70 տարում փայտե շինությունը բավականին խարխլվել էր, և 1855 թվականին նույն տեղում կառուցվեց երկհարկանի զանգակատնով քարե տաճար։

1930-ական թվականներին տաճարն ավերվեց։ 1955 թվականին նրա ավերակների վրա կառուցվեցին բարաքներ գետայինների համար։ 1995 թվականին նախկին եկեղեցու տարածքում հաջողվեց կառուցել մատուռ, որը հետագայում վերափոխեցին ոչ մեծ տաճարի։ Սուրբ Երրորդություն տաճարի վերաստեղծումը սկզբնական տեսքով սկսվել է 2001 թվականին, իսկ 2003 թվականին այնտեղ սկսել են անցկացվել կանոնավոր ժամերգություներ։ 2005 թվականի Սուրբ Երրորդության տոնին կայացել է առաջին պատարագը, որին ներկա են եղել բազմաթիվ հավատացյալներ։

Ծանոթագրություններ
------------------

1. ↑  "Ростов-на-Дону. Церковь Троицы Живоначальной" (in ռուսերեն). Соборы.РУ. Retrieved 2017 թ․ մարտի 6.
2. ↑  "Храм во имя Живоначальной Троицы". Weddding alldon. Արխիվացված է the original 2017 թ․ մարտի 7-ին. Retrieved 2017 թ․ մարտի 6.
3. ↑  "Храмы станицы Гниловской. Ч.1. Церковь во имя Святой Живоначальной Троицы". Ростовский берег. Retrieved 2017 թ․ մարտի 6.
**Բաղդասարովների տուն** (ռուս.՝ Дом Багдасаровых),ՌԴ Ռոստովի մարզի Տագանրոգ քաղաքի պատմական կառուցապատման օբյեկտ, որը կառուցվել է XIX դարի վերջին և պատկանել է Բաղդասարով եղբայրներին։ Շենքը գտնվում է Տուրգենևի նրբանցք, 7 հասցեում։

Պատմություն
-----------

Այս հողակտորում XIX դարում կառուցվել է փոքր ճարտարապետական կառույց, որը գնահատվում էր 1000 ռուբլի։ Այն պատկանել է վաճառականուհի Սոֆյա Լուցկայային։ Այնուհետև, ինչ-ինչ պատճառներով, շինությունը քանդվել է, և 1898 թվականին Տուրգենևի նրբանցք, 7 հասցեում Մելքոն և Գրիգոր Բաղդասարով եղբայրները կառուցել են տուն։ Առանձնատան շինարարությունն արժեցել է 3000 ռուբլի։ Ժամանակի ընթացքում տան արժեքը մեծացել է` մինչև Հոկտեմբերյան հեղափոխությունը հասնելով 24 հազար ռուբլու։

Տունն ուներ մի քանի հարկ, վերին հարկը հանձնվում էր վարձակալությամբ։ XX դարի սկզբին տան սեփականատեր է դարձել վաճառական Իվան Վասիլևիչ Կաֆերին։ Նա ուներ երշիկի գործարան, որը գտնվում էր Չեխովի փողոցում։ Դրանից բացի նրա սեփականությունն էր Մյասնիցկայա, 19-ում գտնվող ճարպահալարանը։ Իր գործունեությունը վաճառականը ժամանակին սկսել էր անգլիական բիսկվիտներ պատրաստելով և տարածելով։ Լինելով Ալեքսանդրի փողոցի 1-ին և 3-րդ տների սեփականատերը, նա տուն գնեց Տուրգենևի նրբանցքում։ Վերոնշյալ տների արժեքը եղել է համապատասխանաբար 500 և 150 ռուբլի։ Իվան Կաֆերիի կնոջ անունը Անաստասիա Վասիլևնա էր։ Նրանք ունեին երեք երեխա՝ Վասիլի, Իվան և Պարասկևա։ Տունը մասամբ տրվել է վարձակալությամբ, ինչը վաճառականին եկամուտ էր ապահովում։ Նա նաև ուներ երշիկեղենի խանութ Պետրոսի, 38 հասցեում։ Տան վարձակալների թվում էր երդվյալ հավատարմատար Միխայիլ Մարկովիչ Իլշտեյնը։

Տանը բնակվել է Վալենտինա Աբրամովնա Գովբերգը։ Նա եղել է գնչուական ռոմանսների և ռուսական ժողովրդական երգերի կատարող, ունեցել հզոր ձայն` մեցցո-սոպրանո։ Տուրգենևի նրբանցքի տուն նա տեղափոխվել է 1940-ական թվականներին, որտեղ ապրել է քրոջ` Ելենա Աբրամովնայի հետ, որը Տագանրոգում հայտնի փաստաբան Յակով Բորիսովիչ Սվետի կինն էր։ Մինչև հեղափոխությունը Յակով Սվետը եղել է հրեական օրենքի երդվյալ հավատարմատարի օգնական։

1920-ական թվականներին բակի աջ տնակում բնակություն հաստատեց Օրեշկո ընտանիքը` Ֆեոդոր Վասիլևիչը և նրա կինը` Ռաիսա Կոնստանտինովնան։ Ժամանակի ընթացքում նրանք ունեցան դուստրեր` Օլգա և Վերա։ Ֆեոդոր Վասիլևիչը եղել է քաղաքային դատախազության հաշվապահ, աչքի է ընկել բծախնդրությամբ և գործերը ճիշտ վարելով։ Ժամանակի ընթացքում դուստրը` Վերան, դարձավ ժամագործ, իսկ Օլգան սկսեց հետաքրքրվել արվեստի և պատմության հետ կապված ոլորտներով։ Նա հեշտ կյանք չի ունեցել. տուժել է ստալինյան ռեպրեսիաների ժամանակ։ Օրեշկո ընտանիքը հայտնի էր անտուն կենդանիների մասին հոգատարությամբ։

1930-ական թվականներին բնակարաններից մեկում ապրել է ջութակահար Միխայիլ Ստեշենկոն։ Նրա նվագը սեանսներից առաջ կարող էին լսել «Լուչ» կինոթատրոնի այցելուները։ Նաև բնակարանում ապրել է ջութակահար Բեյնցմանը, որը նվագել է Վալերիան Մոլլայի նվագախմբում։

Ծանոթագրություններ
------------------

1. 1 2 3 4  Гаврюшкин О. П. Г12 «По старой Греческой…» (Хроника обывательской жизни) — Т.: ООО «Издательство „Лукоморье"», 2012. — 514 с. — ISBN — 5-901565-15-0
2. ↑  "Дом 7, Тургеневский переулок". Արխիվացված է the original 2017 թ․ մարտի 13-ին. Retrieved 2017 թ․ ապրիլի 9. `{{cite web}}`: Unknown parameter `|dead-url=` ignored (`|url-status=` suggested) (help)
**2 հիմար ձյան մեջ** (ֆր.՝ 2 cloches dans la neige), ֆրանսիական կատակերգություն, նկարահանված ռեժիսոր Ժան Լոի Հիերմայի կողմից, էկրանավորումը կայացել է 1977 թվականին։ Հիերմայի առաջին աշխատանքն էր, որտեղ նա սցենարիստն էր և կատարում էր դերերից մեկը։ Նա նաև համարվում էր և նկարի հեղինակ և սեփականատեր «J.L.G. Productions» կինոընկերության։

Սյուժե
------

Իրականում ֆրանսերենից թարգմանաբար cloche նշանակում է զանգակ, ինչպես օրինակ «Cloches sous la neige» ստեղծագործության մեջ։ Խոսակցական ֆրանսերենում այն նաև նշանակում է հիմար, անփույթ, մի զույգի մասի, որոնք էլ ֆիլմի խոսքն են շարունակում։

Երկու կենսուրախ ընկերներ, փոքր-ինչ խելքը գցած, բայց հաջողակ կյանքի տարբեր իրավիճակներում, ընկնում են երկու միջազգային գանգստերների միջև, պլանավորած մեկնելու Ֆրանսիայից Իտալիա և Շվեյցարիա, Ալպերի վրայով։

Իրադարձությունների ընթացքում «2 հիմարները» հայտնվում են Անսիում՝ հերոինով լցված մեքենայում, որտեղի խաղատանն էլ մեծ շահում են ունենում, և ստիպված են լինում իրենց հետևող գանգստերների հետ մասնակցել ֆրիսթայլի առաջնությանը ու ընկնում են զանազան արկածների մեջ։

Ծանոթագրություններ
------------------

1. ↑

Արտաքին հղումներ
----------------

"2 Cloches dans la neige" (in ֆրանսերեն). Retrieved 2014 թ․ հուլիսի 14. `{{cite web}}`: Cite has empty unknown parameters: `|description=` and `|deadlink=` (help)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Internet Movie Database |

 |